2020.10.02.

Bölcső Nagycsaládosok Csongrádi Egyesülete

Sajtóközlemény

Városi zárt/fedett terek, ingatlanok fejlesztése, kapcsolódó eszközbeszerzések

**Megújult a nagycsaládos egyesületnek helyt adó önkormányzati épület a TOP-7.1.1-16-H-ERFA-2018-00015 kódszámú, „Nagycsaládos Közösségi Ház átalakítással történő felújítása” elnevezésű projekt keretein belül.**

A Bölcső Nagycsaládosok Csongrádi Egyesülete 2018 augusztusában támogatási kérelmet nyújtott be a „Városi zárt/fedett terek, ingatlanok fejlesztése, kapcsolódó eszközbeszerzések” című felhívás alapján egy addig is közösségi házként használt (6640 Csongrád Bercsényi u. 24.) épület megújítására vonatkozóan. A projektben szereplő tevékenységek megvalósítására 15.000.000 Ft, vissza nem térítendő támogatást fordíthatott az egyesület az épület felújítására.

Csongrád városában 1991 óta működik a nagycsaládos egyesület. Tagjai eddig nem rendelkeztek önmaguk által használt és üzemeltetett közösségi házzal. Jelen projekt keretein belül a közösségnek otthont adó épület teljeskörű felújítására kerülhetett sor.

A fejlesztés elődleges célja: A nagycsaládos egyesület működtetéséhez és programjainak, foglalkozásainak megtartásához szükséges korszerű, energiatakarékos közösségi tér kialakítása.

A projekt közvetlen célcsoportját az a közel száz család jelentik, akik a közösségi házat a későbbiekben használják. Az egyesület tevékenységei elsősorban erre a célcsoportra koncentrálódnak, feladataik közé tartozik a családok egymást segítő közösséggé szervezése, kulturális és szabadidős gyermek- és családi programok szervezése.

Az épület hőszigetelést kapott, a belső terek megújultak, új nyílászárók kerültek beszerelésre és új elektromos hálózatot építettek ki. Az egész épület kívül és belül újszerű állapotával biztosítja a rendezvények zavartalan lebonyolítását, a családok egyéb programjainak megvalósítását és az egyesületi vagyon tárolását.

A felújítás során figyelembe vették a különböző fogyatékkal élők igényeit is, és akadálymentesen használható környezetet teremtettek számukra.

A fejlesztés eredményeként a Bölcső Nagycsaládosok Csongrádi Egyesületének családjai számára minőségi, a kor követelményeinek megfelelő színvonalú, új közösségi tér áll rendelkezésükre, ezzel hozzájárulva életminőségük javításához.

További információ kérhető:

Erősné Szabó Mária-elnök

bolcso91@gmail.com